ადამ ტრჟასკოვსკი

ადამ ფ. ტრჟასკოვსკი (; დ. დაახ 1809) — პოლონელი სამხედრო მეხელე რუსეთის იმპერიაში. 

ბიოგრაფია
1827 წლის 6 ოქტომბერს, 18 წლის ადამ ტრჟასკოვსკი — ვილენსკის უნივერსიტეტის სტუდენტი პატრიოტული მიზნებიდან გამომდინარე, თავის უნივერსიტეტელებთან ერთად აარსებს საიდუმლო ორგანიზაცია „სარმატული ტომს“ («Племя сарматов»), რომლის თავმჯომარეც თვითონ ხდება.Боголюбов А. А. «Поляки Росии: вехи истории», Краснодар, 2008, გვ. 154

1828 წელს ადამ ტრჟასკოვსკი ორგანიზაციის სხვა წევრებთან ერთდ, გადასახლებულ იქნა კავკასიაში საიდუმლო ორგანიზაციის წევრობისთვის. კავკასიაში ჩასვლისთანავე ისინი დასაჯეს სასამართლოს გადაწყვეტილების მიხედვით და მიამაგრეს ეგერთა 44-ე პოლკს ჯარისკაცებად. რამოდენიმეწლიანი მსახურის შემდეგ პოლკის მეთაურის ა. პაცკოვსკის შუამდგომლობით ა. ტრჟასკოვკის მიენიჭა უნტერ-ოფიცრის წოდება. აღნიშნული წოდების სამხედრო პირს უკვე აღარ ევალებოდა ყაზარმაში ცხოვრება და შეეძლო კერძო სახლი ექირავა. ეს კი საშუალებას იძლეოდა ადგილობრივი მოსახლეობისა და რეგიონის უკეთ გაცნობას. ტრჟასკოვსკი თავის ყოფილ თანაკურსელებთან ერთად მონაწილეობდა 1828 წლის რუსეთ-სპარსეთისა და 1828-1829 წლების რუსეთ-ოსმალეთის ომებში. შემდეგ ისინი გადაყვანილ იქნენ შავიზღვისპირეთის ხაზის ბატალიონებში. 1834 წელს ერთად გააგრძელეს სამხედრო სამსახური აფხაზეთში. ადამ ტრჟასკოვსკი აფხაზეთში დაბალი ჩინით 10 წელი მსახურობდა. 

1838 წელს მიენიჭა პრაპორშიკის წოდება და მიიქცია უფროსობის ყურადღება, როგორც ქართული ენისა და რეგიონის საუკეთესო მცოდნემ. იგი მალევე დაინიშნა აფხაზეთის, სამეგრელოსა და გურიის მმართველის გენერალ ი. ესპეხოს კანცელარიის ზედამხედველად. აფხაზეთის მთავარ მიხეილ შერვაშიძესთან გამოდიოდა, როგორც ოფიცერი საგანგებო დავალებების დროს. 

1840-იან წლებში, როდესაც აფხაზეთი შავიზღვისპირეთის ხაზის ნაწილი გახდა, ხაზის შტაბის უფროსმა, გენერალმა გ. ფილიპსონმა ტრჟასკოვსკი თავის შტაბ-ბინაში უფროს ადიუტანტად წაიყვანა. 

1843 წელს ადამ ტრზასკოვსკი — კაპიტანია. 

1846-1847 წლებში გაზეთ „კავკაზში“ გამოქვეყნდა ტრჟასკოვსკის ნაშრომები რუსულად „მოკლე ისტორიული ცნობები გურიის შესახებ“«Краткий исторический очерк Гурии», ч. 1 // Газ. «Кавказ», №49, 7 декабря, 1846«Краткий исторический очерк Гурии», ч. 2 // Газ. «Кавказ», №50, 14 декабря, 1846 და „გურიის წოდებების შესახებ“.«О сословиях Гурии» // Газ. «Кавказ», №40, 4 октября, 1847 ტრზასკოვსკის ნაშრომებმა, უდავოდ, ხელი შეუწყო რუსეთის ხელისუფლების მიერ გურიის საზოგადოების სტრუქტურის უკეთ გააზრებას და ამ პროვინციის უფრო წარმატებულ მართვას.

1847 წელს მან და მიქაელ ბარათაშვილმა, მარი ბროსეს შეუგროვეს გურიის ქართული წარწერები წიგნში გამოსაქვეყნებლად.Marie-Félicité Brosset. Rapports sur un voyage archéologique dans la Géorgie et dans l'Arménie en 1847-1848. 1851, გვ. 184

1850-იან წლებში მან მაიორის წოდებით დატოვა სამხედრო სამსახური და გენერალ ნ. რაევსკის მეუღლის მამულების მმართველად მუშაობდა.

ლიტერატურა
Боголюбов А.А., «Народы Кавказа в XVIII–XXI вв.: история, политика, культура», Ростов-на-Дону, 2023, გვ. 239

რესურსები ინტერნეტში
Лазарян С., «Поляки на службе русского царя», 2021
Дзидзария Г., Труды, т. 2, Сухум, 2015

სქოლიო

კატეგორია:დაბადებული 1809